Didžiojo Plonėno akmuo
56°14′36″š. pl. 24°06′43″r. ilg.﻿ / ﻿56.243261°š. pl. 24.11203°r. ilg.﻿ / 56.243261; 24.11203 Didžiojo Plonėno akmuo – dubenėtas akmuo, esantis Didžiojo Plonėno kaime, Žeimelio seniūnijoje, Pakruojo rajone. Surandamas buvusioje dvarvietėje, už 250 m į pietvakarius nuo kelių  209  Joniškis–Žeimelis–Pasvalys  ir  3105  Saločiai–Kiemėnai–Didysis Plonėnas  sankirtos, ties sandėliu, stūksančiu tarp Plonės upelio ir medžiais apaugusios gyvenamos sodybos. Akmuo įmūrytas ūkinio pastato šoninėje sienoje, maždaug per vidurį iš rytų pusės, ties apžėlusia kūdra. Pagrindinė pastato sienos dalis autentiška, akmenų mūro, likusi sudėta iš šiuolaikinių silikatinių plytų. Šalia išlikęs paminklinį objektą žymėjęs betoninis stulpas (be metalinio skydo). Minimas Didžiojo Plonėno senkapis su archeologiniais radiniais tarp kaimo kapinių ir Plonės upelio, į pietvakarius nuo kapinių, atlikus 1991 m. žvalgomuosius tyrimus.